Koordinatės: 55°43′59″š. pl. 26°14′52″r. ilg.﻿ / ﻿55.733159°š. pl. 26.247675°r. ilg.﻿ / 55.733159; 26.247675


|  |
| --- |
| **Zarasų „Ąžuolo" gimnazija** |
| Zarasų „Ąžuolo" gimnazija herbas |
|  |
| **Adresas** | Savanorių g. 1, Zarasai |
| **Direktorius(-ė)** | Rimantas Bikulčius |
| **Mokinių skaičius** | 223 |
| **Įkūrimo data** | 1918 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** | 41 |

Gimnazija 2016 m.
Gimnazijos stadionas
**Zarasų „Ąžuolo" gimnazija** – dieninė, savarankiško mokymosi bendrojo lavinimo mokykla Zarasuose, Savanorių g. 1, vykdanti pagrindinio, vidurinio ir papildomo ugdymo programas. Įstaigos kodas 190202999.

Istorija
--------

1928 m. spalio 15 d. išrenkamas 12 asmenų vykdomasis komitetas mokyklos rūmams statyti. 1929 m. sausio 1 d. mokykla pavadinama Ežerėnų valdžios aukštesniąja komercijos mokykla. Ją leista vystyti iki aštuonių klasių. Į kertinį būsimojo pastato akmenį įmūrytas ant pergamento išspausdintas raštas, datuotas 1930, Vytauto Didžiojo, metų gegužės mėn. 11 d. Mokykla baigta statyti 1931 m. rugsėjo 6 d. Nauji gražūs dviejų aukštų rūmai vyriausybei kainavo 400 000 Lt.

1935 m. vasario 20  d. mokykla pavadinama Kazimiero Būgos aukštesniąja komercine mokykla. 1937 m. ji jau vadinama Zarasų prof. K. Būgos valstybine gimnazija. 1963 m. vasario 16 d. mokyklai suteiktas Marytės Melnikaitės vardas. 1967 m. gegužės 20 d. padedamas kertinis akmuo naujiems mokyklos rūmams. 1989 m. spalio 20 d. mokyklai sugrąžinamas 1-osios vidurinės mokyklos vardas.

Nuo 1989 m. mokyklos vadovai ir mokytojai pradeda ruoštis gimnazijos statuso suteikimui. Buvo ruošiamos dalykų mokomosios programos, gimnazijos nuostatai. Būsimoji gimnazija išsirinko „Ąžuolo" vardą. 1993 m. gegužės 25 d. Lietuvos Respublikos kultūros ir švietimo ministerijos kolegijos nutarimu Nr. 24 nuo 1993 m. rugsėjo 1 d. suteikiamas pirmosios gimnazijos klasės statusas 9-tai klasei. Zarasų rajono valdyba 1993 m. rugpjūčio 13 d. Nr. 265V potvarkiu leidžia atidaryti I gimnazijos klasę, o mokyklą vadinti „Ąžuolo" vardu. 1996 m. gegužės 30 d. Lietuvos Respublikos Švietimo ir mokslo ministerijos kolegijos nutarimu nuo 1996 m. rugsėjo 1 d. mokyklai suteikiamas gimnazijos statusas.

Direktoriai
-----------

* 1918 m. Antanas Tumėnas
* 1919 m. sausio-liepos mėn. Kazimieras Ubeika
* 1919 m. Juozas Buzelis
* 1920 m. J. Norkus
* 1921 m. L. Dalangauskas
* 1921 m. Juozapas Čepėnas
* 1927 m. Jonas Steponavičius
* 1933 m. Justinas Vienožinskis
* 1934 m. Pranas Gipiškis
* 1940 m. Stasys Paliulis
* 1941 m. Pranas Pauliukonis
* 1944 m. P. Kuzmickas
* 1944 m. Antanas Taranda
* 1945 m. Ed. Streikus
* 1947 m. O. Kairevičiūtė
* 1949 m. A. Volkovas
* 1952 m. D. Urbelytė
* 1954 m. P. Šaltis
* 1956 m. V. Štarolis
* 1958 m. J. Raugas
* 1968 m. Jadvyga Budavičienė
* 1975 m. Vladas Lumbė
* 1985 m. Elena Gaidamavičienė
* 2009 m. Rimantas Bikulčius

Žymūs mokytojai
---------------

* Jonas Andriūnas, pedagogas
* Jonas Kardelis, žurnalistas
* Bronius Latėnas, pedagogas
* Andrius Navickas, profsąjungų aktyvistas

Žymūs mokiniai
--------------

* Jonas Blaževičius, Kupiškio politikas, žurnalistas
* Antanas Miškinis, poetas
* Nikolajus Gusevas, Zarasų meras
* Petras Papovas, Zarasų politikas
* Rimvydas Podolskis, Zarasų politikas
* Ernestas Jurevičius, Zarasų politikas
* Dalia Vitkūnienė, pedagogė
* Vytautas Urbanavičius, archeologas
* Faustas Latėnas, kompozitorius
* Petras Ancelis, teisininkas
* Genovaitė Dindienė, kraštotyrininkė
* Valdas Kvedaras, žurnalistas
* Raminta Popovienė, Kauno politikė
* Algimantas Valentinas Indriūnas, redaktorius
* Marija Černiauskaitė, aktorė
* Jonas Lukauskas, karininkas
* Henrikas Jasiūnas, matematikas
* Laima Raubiškienė, muziejininkė
* Jadvyga Drungaitė, poetė

Šaltiniai
---------

1. ↑  Zarasų ,,Ąžuolo" gimnazijos pavadinimai ir direktoriai

Nuorodos
--------

* Gimnazijos svetainė Archyvuota kopija 2011-11-08 iš Wayback Machine projekto.